27.11.2003 Den Europæiske Unions Tidende L 312/1 (Retsakter, hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 26 november 2003 om et standardpas til transport inden for Fællesskabet af hunde, katte og fritter (meddelt under nummer K(2003) 4359) (EØS-relevant tekst) (2003/803/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 998/2003 af 26. maj 2003 om dyresundhedsmæssige betingelser for ikke-kommerciel transport af selskabsdyr og om ændring af Rådets direktiv 92/65/EØF (1), særlig artikel 17, stk. 2, og ud fra følgende betragtninger: (1) — Iartikel 5, stk. 1, litra b), i forordning (EF) nr. 998/2003 er det fastsat, at hunde, katte og fritter skal ledsages af et pas, når de transporteres mellem medlemsstaterne. Det er endvidere fastsat i forordningen, at der skal fastsættes modeller til de pas, der skal ledsage de pågældende dyr ved transporten. Forordning (EF) nr. 998/2003 skal anvendes fra den 3. juli 2004. Direktiv 92/65/EØF er blevet ændret, så de samme regler gælder for de pågældende dyr, når der handles med dem. (2) —Der bør derfor fastsættes et standardpas, der kan anven- des ved al transport mellem medlemsstaterne af hunde, katte og fritter. Standardpasset bør indeholde en atteste- ring af, at kravene til rabiesvaccinationer og de øvrige krav i forordning (EF) nr. 998/2003 til de pågældende dyrs sundhedstilstand er opfyldt. Det bør have et format, der let kan kontrolleres af den kompetente myndighed. (1) EUTL 146 af 13.6.2003, s. 1. (3) — Standardpasset bør endvidere indeholde attesteringer af andre vaccinationer, som ikke er obligatoriske i henhold til forordning (EF) nr. 998/2003 i forbindelse med transport mellem medlemsstaterne af hunde, katte og fritter, så passet indeholder alle nødvendige oplysninger om det pågældende dyrs sundhedstilstand. (4) — Standardpasset bør desuden indeholde et afsnit vedrø- rende klinisk undersøgelse og legalisering, så passene også kan anvendes til transport af de pågældende dyr uden for Fællesskabet. (5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed — VEDTAGET FØLGENDE BESLUTNING: Artikel 1 I denne beslutning fastsættes modellen til de pas, der skal ledsage selskabsdyr af arterne hund, kat og fritte ved transport mellem medlemsstaterne, jf. artikel 5, stk. 1, litra b), i forordning (EF) nr. 998/2003 (»standardpasset«). Artikel 2 Standardpasset er fastsat i bilag I.